Bolivinitīdas

Bolivinitīdas (Bolivinitidae) ir foraminīferu dzimta rotaliīdu kārtā. Dzimtu 1927. gadā izveidoja amerikāņu mikropaleontologs Džozefs Kušmens. Ģeohronoloģiski bolivinitīdas ir zināmas no agrā juras perioda (piemēram, Brizalina liasica) līdz mūsdienām.

 Apraksts 
Čaula ir brīva (nepieaugoša pie substrāta) un iegarena. Čaulas kameras ir izvietotas divās rindās jeb biseriāli vismaz agrīnajā stadijā, vēlāk tās var pāriet vienā rindā un kļūt uniseriālas.Loeblich, A. R.; Tappan, H. (1987). Foraminiferal Genera and their Classification. Van Nostrand Reinhold Company, New York. 497 lpp. ISBN 0-442-25937-9 Čaulas sāni ir saplacināti, bet malas nošķeltas. Tās stūri ir ķīļveidīgi. Atvere pēdējās kameras priekšējā daļā ir augsta, cilpveidīga vai komatveidīga un to ieskauj lūpa kas, krasi atliekta uz iekšpusi, pāriet iekšējā zobu plātnē.

 Sistemātika 
Bolivinitoideju dzimtā ir iekļautas šādas apakšdzimtasWorld Foraminifera Database:
 dzimta: Bolivinitidae Cushman, 1927
 apakšdzimta: Bolivinitinae Cushman, 1927
 apakšdzimta: Fursenkoininae Loeblich & Tappan, 1961
 apakšdzimta: Parabrizalininae Revets, 1996
 apakšdzimta: Sagrininae Revets, 1996

 Atsauces 

Kategorija:Foraminīferas